Denne gambiten blir sett på som en aggressiv åpning og spørsmålet om hvorvidt åpningen er sunn eller ei forblir et mye debattert tema både på og av brettet. Åpningen er oppkalt etter Armand Edward Blackmar, en relativt ukjent spiller fra New Orleans i slutten av attenhundretallet. Han var den første spilleren som publiserte analyser på denne åpningen i sjakklitteraturen.